Coba jelasin Kehidupan dan kerjaya dari Britney Spears dalam bahasa melayu dong

1981-1997: Kehidupan awal dan permulaan kerjaya

Britney Jean Spears lahir pada lahir 2 Disember 1981 di McComb, Mississippi dan dibesarkan di Kentwood, Louisiana, merupakan anak kedua Lynne Irene Bridges dan James Parnell Spears. Adik-beradik beliau adalah Bryan James dan Jamie Lynn Spears.

Pada umur tiga tahun, beliau mula menyertai kelas tarian di Kentwood dan telah terpilih untuk membuat persembahan solo. Semasa zaman kanak-kanaknya, Spears juga telah sertai latihan gimnas dan vokal, dan telah memenangi kebanyakan pertandingan serta persembahan bakat kanak-kanak yang disertainya. Semasa berumur lapan tahun, Spears telah menghadiri uji bakat untuk The Mickey Mouse Club, namun telah ditolak oleh pengarah kasting Matt Casella kerana usianya yang terlalu muda. Beliau kemudian dikenalkan dengan Nancy Carson, seorang agen bakat di Bandar Raya New York. Hal ini menyebabkan Spears untuk menyertai "Professional Performing Arts School".

Spears juga telah menyertai rancangan popular televisyen Star Search dan muncul dalam beberapa iklan. Pada Desember 1992, beliau telah dipilih untuk menyertai The Mickey Mouse Club bersama Justin Timberlake, Ryan Gosling dan Keri Russell.

Spears kemudiannya telah berhijrah ke New York dengan demo lagu Toni Braxton untuk bertemu dengan empat eksekutif syarikat rakaman, sebelum pulang ke Kentwood pada hari yang sama. Tiga daripadanya telah menolak Spears. Dua minggu kemudian, eksekutif Jive Records telah menghubungi peguam hiburan Larry Rudolph (yang telah membantu Spears untuk merekod demo Braxton sebelum ini). Selepas mendengar demo tersebut, Spears secara rasminya menyertai syarikat rakaman tersebut.

1998-2000: ...Baby One More Time dan Oops!... I Did It Again

Selepas Spears kembali ke Amerika Syarikat, beliau memulakan lawatan promosi pusat beli-belah untuk mempromosikan album debutnya yang akan datang. Pertunjukan beliau adalah set empat lagu dan dia disertai dua penari latar. Hal ini diikuti dengan konsert jelajar pertamanya, menjadi artis pembukaan untuk NSYNC. Album studio sulungnya, ...Baby One More Time, dikeluarkan pada 12 Januari 1999. Album tersebut mendapat tempat pertama di Billboard 200 dan telah diiktaraf dua kali platinum oleh Persatuan Industri Rakaman Amerika hanya selepas sebulan. Album tersebut berjaya mengungguli carta di lima belas negara dan telah terjual lebih dari 10 juta hanya dalam setahun, sekaligus menjadi album terlaris yang pernah dibuat oleh artis remaja. Sehingga kini, album tersebut telah terjual sebanyak 25 juta unit, menjadikan ia sebagai satu daripada album terlaris sepanjang zaman, serta album debut terlaris oleh artis rakaman.

Oops! ... I Did It Again, album studio keduanya, dikeluarkan pada bulan Mei 2000. Ia telah mengunggui carta Billbboard 200 di Amerika Syarikat, dengan 1.3 juta unit terjual dalam masa seminggu, sekaligus memecahkan rekod SoundScan untuk jualan debut tertinggi oleh mana-mana artis solo. Album ini telah terjual lebih dari 20 juta unit di seluruh dunia sehingga kini menjadikannya salah satu album terlaris sepanjang zaman. Rob Sheffield dari Rolling Stone berkata bahawa "perkara yang hebat tentang Oops!, permintaan Britney untuk kepuasan adalah kompleks, sengit dan benar-benar menakutkan, menjadikan dia seorang anak yang benar hebat". Album tersebut telah mendapat pencalonan Anugerah Grammy untuk Album Vokal Pop Terbaik dan Prestasi Vokal Pop Wanita Terbaik.